દ્વારકાધીશની આજ્ઞા શિરે ચડાવીને તેઓ વહાણમાં બેઠા; જામનગર ઉતર્યા ત્યાં સ્વરૂપાનંદ સ્વામીનો સંયોગ થયો. મહારાજના પ્રત્યક્ષ પણાની વાતો કરી ત્યારે તેમણે બુલંદ અવાજ કર્યો ‘‘હમ કૃષ્ણ ઉપાસી હૈ, અન્યા શ્રય નહીં કરેંગે.’’આમ છતાં સિધ્ધપુરના સમૈયામાં દર્શને ગયા અને સર્વાશ્રયનો ત્યાગ કરીને શ્રીહરિના અનન્યાશ્રિત થઈને સંત બની ગયા.રસ્તામાં જ ઊંઝામાં મહારાજનાં દર્શને મુગ્ધ બનેલા વૈરાગીએ શરણાગતિ સ્વીકારી ત્યારે શ્રીહરિએ તેને દીક્ષા આપીને “મહાનુભાવાનંદ સ્વામી” નામ પાડ્યું.